ปาดเกาะสวนพรรณภิรมย์
แก้จุดตัดเอกมัย/พระราม 9-กทม.ทำตามข้อเสนอนครบาล,พล.ต.ต.จิรพัฒน์ ภูมิจิตร รรท.รอง ผบช.น. ดูแลงานจราจร กล่าวว่า ตามที่กองบัญชาการตำรวจนครบาล (บช.น.) ได้มีการเสนอให้กรุงเทพมหานครปาดเกาะบริเวณหน้าสวนพรรณภิรมย์ ถนนพระราม 9 ระยะทาง 200 เมตร เพื่อแก้ปัญหารถจากเอกมัยเลี้ยวซ้ายตัดกระแสรถทางตรงบนถนนพระราม 9 นั้น ล่าสุด สำนักโยธา กทม.แจ้งว่า ขณะนี้ออกแบบเสร็จแล้วอยู่ระหว่างประสานการทางพิเศษแห่งประเทศไทย (กทพ.) ขอแก้ไขวัตถุประสงค์การใช้พื้นที่ใต้เขตทางพิเศษจากสวนสาธารณะเพื่อปรับเป็นผิวจราจรและเตรียมจ้างผู้รับเหมาดำเนินการ ทั้งนี้ หาก กทพ.อนุมัติ คาดว่าภายในสัปดาห์หน้าผู้รับเหมาจะดำเนินการได้ โดยสภา กทม.ได้อนุมัติงบประมาณก่อสร้างให้แล้วจำนวน 5 ล้านบาท,พล.ต.ต.จิรพัฒน์กล่าวต่อว่า สำหรับรูปแบบการปรับปรุงจะมีการขยายผิวจราจรด้านหน้าสวนพรรณภิรมย์ เพื่อให้รถจากถนนเอกมัยเลี้ยวซ้ายผ่านตลอดมุ่งหน้าเข้าถนนจตุรทิศได้ โดยไม่ต้องไปเบียดตัดกระแสรถทางตรงที่มาจากพระราม 9-2 และถนนประดิษฐ์มนูธรรมแต่อย่างใด ดังนั้น หากสามารถแก้ไขจุดดังกล่าวได้จะสามารถบรรเทาการจราจรบริเวณแยกพระราม 9-2 ได้ทุกทิศทาง ทั้งนี้ การแก้ไขปัญหาดังกล่าว บช.น.ได้เสนอ กทม.ดำเนินการตั้งแต่ปี 2557 แต่ที่ผ่านมากลับไม่มีความคืบหน้าใดๆ กระทั่งมีการจัดตั้งคณะอนุกรรมาธิการขับเคลื่อนการแก้ไขปัญหาการจราจรในพื้นที่กรุงเทพมหานครและปริมณฑลก็ทำให้การทำงานรวดเร็วมากยิ่งขึ้น เพราะทุกหน่วยงานที่เกี่ยวข้องได้มีการประสานกันอย่างใกล้ชิด รวมทั้งได้หารือให้ส่วนที่ยังเป็นปัญหาร่วมกันมากขึ้น.
พล.ต.ต.จิรพัฒน์ ภูมิจิตร รรท.รอง ผบช.น. ดูแลงานจราจร กล่าวว่า ตามที่กองบัญชาการตำรวจนครบาล (บช.น.) ได้มีการเสนอให้กรุงเทพมหานครปาดเกาะบริเวณหน้าสวนพรรณภิรมย์ ถนนพระราม 9 ระยะทาง 200 เมตร 
จิรพัฒน์ ภูมิจิตร,พระราม9,จตุรทิศ,สวนพรรณภิรมย์,ไทยรัฐฉบับพิมพ์,หนังสือพิมพ์ไทยรัฐ